
ΕΛΛΗΝΙΚΗ ΔΗΜΟΚΡΑΤΙΑ
ΥΠΟΥΡΓΕΙΟ ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ
ΑΡΧΗΓΕΙΟ ΛΙΜΕΝΙΚΟΥ ΣΩΜΑΤΟΣ – ΕΛΛΗΝΙΚΗΣ ΑΚΤΟΦΥΛΑΚΗΣ
)



Δευτέρα, 14 Σεπτεμβρίου 2026

ΔΕΛΤΙΟ ΤΥΠΟΥ

Συνέχεια ενημέρωσης αναφορικά με την ευρεία επιχείρηση έρευνας και διάσωσης αλλοδαπών στη θαλάσσια περιοχή νότια της Γαύδου – Θάνατος λουόμενου στα Χανιά – Επακούμβηση Ε/Γ-Ο/Γ-Τ/Χ στη Ραφήνα – Παροχή συνδρομής σε χειριστή κανό στη Λευκάδα – Ακυβερνησία Ι/Φ στην Αίγινα 

Συνέχεια ενημέρωσης:
Αναφορικά με την περισυλλογή μιας σορού κατά τη διάρκεια της ευρείας επιχείρησης έρευνας και διάσωσης αλλοδαπών επιβαινόντων σε λέμβο στη θαλάσσια περιοχή νότια της Γαύδου, τις πρωινές ώρες χθες, γνωρίζεται ότι στο πλαίσιο της διενεργούμενης προανάκρισης, η ανωτέρω σορός αναγνωρίστηκε από έτερο επιβαίνοντα της λέμβου. Πρόκειται για 25χρονο υπήκοο Αιγύπτου.
Από το Κεντρικό Λιμεναρχείο Χανίων που διενεργεί την προανάκριση, παραγγέλθηκε η διενέργεια νεκροψίας-νεκροτομής στην Ιατροδικαστική Υπηρεσία Κρήτης.

*****
Τις πρωινές ώρες σήμερα, ενημερώθηκε η Λιμενική Αρχή της Χερσονήσου, για την ανάσυρση ενός 67χρονου αλλοδαπού, χωρίς τις αισθήσεις του, στη θαλάσσια περιοχή του δυτικού άκρου της παραλίας «ΣΤΑΛΙΔΑ». Ο 67χρονος διακομίστηκε στο Πανεπιστημιακό Γενικό Νοσοκομείο Ηρακλείου, όπου διαπιστώθηκε ο θάνατός του. Από το Β’ Λιμενικό Τμήμα Χερσονήσου του Κεντρικού Λιμεναρχείου Ηρακλείου που διενεργεί την προανάκριση, παραγγέλθηκε η διενέργεια νεκροψίας-νεκροτομής.

*****
Τις μεσημβρινές ώρες σήμερα, ενημερώθηκε η Λιμενική Αρχή της Ραφήνας ότι κατά τη διάρκεια των χειρισμών πρόσδεσης του Ε/Γ-Ο/Γ-Τ/Χ «SUPEREXPRESS» Ν.Π.12580, επακούμβησε στην προβλήτα του λιμένα Ραφήνας, με αποτέλεσμα την πρόκληση ζημιών στον αριστερό προσκρουστήρα του πλοίου. Το πλοίο, το οποίο εκτελούσε προγραμματισμένο δρομολόγιο προερχόμενο από Μύκονο και Τήνο με 627 επιβάτες, 96 Ι.Χ.Ε. και 16 δίκυκλα, κατέπλευσε με ασφάλεια στο λιμάνι της Ραφήνας, όπου ολοκληρώθηκε η αποβίβαση των επιβατών και η εκφόρτωση των οχημάτων. Από το Κεντρικό Λιμεναρχείο Ραφήνας, αρχικά απαγορεύτηκε ο απόπλους του «SUPEREXPRESS», ενώ κατόπιν προσκόμισης βεβαιωτικού διατήρησης κλάσης από τον νηογνώμονα που παρακολουθεί το πλοίο, απέπλευσε για εκτέλεση του προγραμματισμένου δρομολογίου του προς Άνδρο-Τήνο-Μύκονο-Νάξο-Μύκονο. Από το Κεντρικό Λιμεναρχείο Ραφήνας, πρόκειται να συλλεχθεί προανακριτικό υλικό κατόπιν επικοινωνίας με την Εισαγγελία Πρωτοδικών Πειραιά, ενώ από το περιστατικό δεν αναφέρθηκε τραυματισμός, ούτε θαλάσσια ρύπανση.

*****

[bookmark: _GoBack]Τις μεσημβρινές ώρες σήμερα, ενημερώθηκε η Λιμενική Αρχή της Λευκάδας από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Λιμενικού Σώματος – Ελληνικής Ακτοφυλακής για την ύπαρξη δύο χειριστών κανό στη θαλάσσια περιοχή βόρεια της παραλίας Πόρτο Κατσίκι Λευκάδας, ένας εκ των οποίων βρισκόταν σε δυσχερή θέση, λόγω αδιαθεσίας. Αμέσως, στο σημείο μετέβη ένα Περιπολικό σκάφος Λ.Σ.-ΕΛ.ΑΚΤ. (ΠΛΣ), καθώς και ο ναυαγοσώστης της περιοχής, ο οποίος εντόπισε τους ανωτέρω καλά στην υγεία τους. Στη συνέχεια, παρελήφθησαν από το ΠΛΣ και μεταφέρθηκαν στην παραλία Πόρτο Κατσίκι, όπου ο 32χρονος αλλοδαπός ασθενής εξετάστηκε από ιατρό του ΕΚΑΒ και διαπιστώθηκε ότι ήταν καλά στην υγεία του. Παράλληλα, ο 32χρονος δήλωσε ότι δεν έχρηζε ιατρικής περίθαλψης. 
*****
Τις μεσημβρινές ώρες σήμερα, ενημερώθηκε η Λιμενική Αρχή της Αίγινας, από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) Λ.Σ.-ΕΛ.ΑΚΤ., για μηχανική βλάβη και αδυναμία χρήσης ιστίων ενός ιστιοφόρου (Ι/Φ) σκάφους σημαίας Γαλλίας, με τρεις αλλοδαπούς επιβαίνοντες (2 υπήκοοι Γαλλίας και 1 υπήκοος Αυστραλίας), στη θαλάσσια περιοχή νοτιοανατολικά της Αγίας Μαρίνας Αίγινας. Στην περιοχή μετέβη ένα Περιπολικό σκάφος Λ.Σ.-ΕΛ.ΑΚΤ. (ΠΛΣ), καθώς και το ιδιωτικό σκάφος «ΜΑΛΤΕΖΟΣ Ι-ΡΕΣΚΙΟΥ Ι» Τ.Α. 03. Το Ι/Φ κατέπλευσε στο λιμάνι της Αγίας Μαρίνας με τη συνδρομή του ιδιωτικού σκάφους, συνοδεία του ΠΛΣ, με τους επιβαίνοντές του καλά στην υγεία τους. Από το Λιμεναρχείο Αίγινας, απαγορεύτηκε ο απόπλους του Ι/Φ μέχρι την αποκατάσταση της βλάβης και την προσκόμιση βεβαιωτικού αξιοπλοΐας από τον αρμόδιο οργανισμό που το παρακολουθεί.

